CELEX: 31994R3096
Language: el
Date: 1994-12-12 00:00:00
Title: Κανονισμός (ΕΚ) αριθ. 3096/94 του Συμβουλίου της 12ης Δεκεμβρίου 1994 για τροποποίηση του κανονισμού (ΕΟΚ) αριθ. 2990/82 για την πώληση βουτύρου σε μειωμένη τιμή στους δικαιούχους κοινωνικής αρωγής

Avis juridique important

|

31994R3096

Κανονισμός (ΕΚ) αριθ. 3096/94 του Συμβουλίου της 12ης Δεκεμβρίου 1994 για τροποποίηση του κανονισμού (ΕΟΚ) αριθ. 2990/82 για την πώληση βουτύρου σε μειωμένη τιμή στους δικαιούχους κοινωνικής αρωγής  

Επίσημη Εφημερίδα αριθ. L 328 της 20/12/1994 σ. 0010 - 0010 Φινλανδική ειδική έκδοση: Κεφάλαιο 3 τόμος 64 σ. 0059  Σουηδική ειδική έκδοση: Κεφάλαιο 3 τόμος 64 σ. 0059 

ΚΑΝΟΝΙΣΜΟΣ (ΕΚ) αριθ. 3096/94 ΤΟΥ ΣΥΜΒΟΥΛΙΟΥ της 12ης Δεκεμβρίου 1994 για τροποποίηση του κανονισμού (ΕΟΚ) αριθ. 2990/82 για την πώληση βουτύρου σε μειωμένη τιμή στους δικαιούχους κοινωνικής αρωγήςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 12 παράγραφος 2,  την πρόταση της Επιτροπής,  Εκτιμώντας ότι ο κανονισμός (ΕΟΚ) αριθ. 2990/82 (2), εισήγαγε ένα καθεστώς πωλήσεως βουτύρου σε μειωμένη τιμή στους δικαιούχους κοινωνικής αρωγής, ο οποίος λήγει στις 31 Δεκεμβρίου 1994- ότι, βάσει του άρθρου 3α παράγραφος 3, το Συμβούλιο, πριν από την  ημερομηνία αυτή και με βάση έκθεση της Επιτροπής, εξετάζει τη δυνατότητα συνέχισης του προβλεπόμενου καθεστώτος- ότι, μετά από την έκθεση που υποβλήθηκε από την Επιτροπή και τα επιτευχθέντα αποτελέσματα, ενδείκνυται να παραταθεί το προαναφερθέν καθεστώς  για μια περίοδο δύο ετών- ότι, λαμβάνοντας υπόψη, αφενός μεν, την πείρα που αποκτήθηκε και, αφετέρου, την κατάσταση της αγοράς του βουτύρου, είναι σκόπιμο να μειωθεί το ποσό της ενίσχυσης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 2990/82 τροποποιείται ως εξής:  1. Στο άρθρο 1, η ημερομηνία "31ης Δεκεμβρίου 1994" αντικαθίσταται από την ημερομηνία "31ης Δεκεμβρίου 1996".  2. Στο άρθρο 3, το ποσό των "140 Ecu" αντικαθίσταται από το ποσό των "115 Ecu".  3. Στο άρθρο 3α παράγραφος 3, η ημερομηνία "31ης Δεκεμβρίου 1994" αντικαθίσταται από την ημερομηνία "31ης Δεκεμβρίου 1996".   Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Δεκεμβρίου 1994.  Για το Συμβούλιο Ο Πρόεδρος J. BORCHERT  (1) EE αριθ. L 148 της 28. 6. 1968, σ. 13. Κανονισμός που τροποποιήθηκε τελευταία από τον κανονισμό (ΕΚ) αριθ. 1880/94 (ΕΕ αριθ. L 197 της 30. 7. 1994, σ. 21).  (2) ΕΕ αριθ. L 314 της 10. 11. 1982, σ. 26. Κανονισμός που τροποποιήθηκε τελευταία από τον κανονισμό (ΕΟΚ) αριθ. 3654/92 (ΕΕ αριθ. L 370 της 19. 12. 1992, σ. 1).